Биляна Дудова борец номер 2 на годината в България - Вестник Утро
Спорт | От: Георги Христов | 30 ноември 2018, 21:05 | коментара | Брой: 8485
Състезателката на "Юнак" /Русе/ Биляна Дудова бе наградена вчера като състезател номер 2 през годината в подреждането на Българската федерация по борба. Биляна направи паметен сезон със сребърен медал на световното първенство за жени и две европейски титли - при жените и при състезателките до 23 години.
За номер 1 федерацията определи възпитаничката на русенската школа Тайбе Юсеин, която се състезава за "Левски". Третото място остана за класика Кирил Милов.
За треньор на годината бе провъзгласен селекционерът на националния отбор за жени Петър Касабов.